ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
ഇന്ത്യയിൽ കോവിഡ്-19 വാക്സിനേഷനുകളുടെ ആകെ എണ്ണം 67.72 കോടി പിന്നിട്ടു
കഴിഞ്ഞ 24 മണിക്കൂറിനിടെ നൽകിയത് 58 ലക്ഷത്തിലേറെ ഡോസ്
രോഗമുക്തി നിരക്ക് നിലവിൽ 97.43%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 42,618 പേർക്ക്
രാജ്യത്ത് ചികിത്സയിലുള്ളവരുടെ എണ്ണം  ആകെ രോഗബാധിതരുടെ 1.23%
പ്രതിവാര രോഗസ്ഥിരീകരണ നിരക്ക്  തുടർച്ചയായ 71-ാം ദിവസവും 3 ശതമാനത്തിൽ താഴെ
കഴിഞ്ഞ 24 മണിക്കൂറിനിടെ നൽകിയ 58,85,687 ഡോസുൾപ്പെടെ, ഇന്നു രാവിലെ 7 വരെയുള്ള കണക്കനുസരിച്ച് 70,88,424 സെഷനുകളിലൂടെ ആകെ 67.72 കോടിയിലേറെ  ഡോസ് വാക്സിൻ നൽകി.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിൻ ഡോസുകൾ ഇനി പറയുന്ന വിഭാഗങ്ങളിലായാണ് നൽകിയിട്ടുള്ളത്:
ആരോഗ്യപ്രവർത്തകർ
ഒന്നാം ഡോസ് 1,03,60,248
രണ്ടാം ഡോസ് 84,49,196
മുന്നണിപ്പോരാളികൾ
ഒന്നാം ഡോസ് 1,83,28,477
രണ്ടാം ഡോസ് 1,34,55,994
18-44 പ്രായപരിധിയിലുള്ളവർ
ഒന്നാം ഡോസ് 26,70,05,166
രണ്ടാം ഡോസ് 3,20,99,433
45-59 പ്രായപരിധിയിലുള്ളവർ
ഒന്നാം ഡോസ് 13,52,11,337
രണ്ടാം ഡോസ് 5,70,43,478
60നുമേൽ പ്രായമുള്ളവർ
ഒന്നാം ഡോസ് 8,89,60,985
രണ്ടാം ഡോസ് 4,62,96,891
ആകെ 67,72,11,205
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്.
കഴിഞ്ഞ 24 മണിക്കൂറിനുള്ളിൽ 36,385 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,21,00,001 ആയി.
ദേശീയ രോഗമുക്തി നിരക്ക് 97.43% ആയി
തുടർച്ചയായ 69-ാം ദിവസവും 50,000ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 42,618 പേർക്കാണ്.
നിലവിൽ രാജ്യത്തു ചികിത്സയിലുള്ളത് 4,05,681 പേരാണ്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 1.23 ശതമാനമാണ്.
രാജ്യത്തെ പരിശോധനാശേഷി തുടർച്ചയായി വർധിപ്പിക്കുകയാണ്. കഴിഞ്ഞ 24 മണിക്കൂറിനുള്ളിൽ 17,04,970 പരിശോധനകൾ നടത്തി. ആകെ 52.82 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വർദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 2.63 ശതമാനമാണ്. കഴിഞ്ഞ 71 ദിവസമായി ഇത് 3 ശതമാനത്തിൽ താഴെയാണ്. പ്രതിദിന രോഗസ്ഥിരീകരണ നിരക്ക് 2.5 ശതമാനമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 89 ദിവസമായി 5 ശതമാനത്തിൽ താഴെയാണ്.
(
പ്രധാനമന്ത്രിയുടെ ഓഫീസ്
പ്രധാനമന്ത്രി ചെന്നൈ-കോയമ്പത്തൂർ വന്ദേ ഭാരത് എക്സ്പ്രസ് ഫ്ലാഗ് ഓഫ് ചെയ്തു
പ്രധാനമന്ത്രി ശ്രീ നരേന്ദ്ര മോദി ഇന്ന് ചെന്നൈ-കോയമ്പത്തൂർ വന്ദേ ഭാരത് എക്സ്പ്രസ് തമിഴ്നാട്ടിലെ ചെന്നൈയിലെ എംജിആർ ചെന്നൈ സെൻട്രൽ റെയിൽവേ സ്റ്റേഷനിൽ ഫ്ലാഗ് ഓഫ് ചെയ്തു. വേദിയിൽ എത്തിയ പ്രധാനമന്ത്രി ചെന്നൈ-കോയമ്പത്തൂർ വന്ദേ ഭാരത് എക്സ്പ്രസ് പരിശോധിക്കുകയും കുട്ടികളുമായും ട്രെയിനിലെ ജീവനക്കാരുമായും സംവദിക്കുകയും ചെയ്തു.
പ്രധാനമന്ത്രി ട്വീറ്റ് ചെയ്തു:
“ ചെന്നൈ, കോയമ്പത്തൂർ എന്നീ അത്ഭുത നഗരങ്ങൾക്ക് വന്ദേ ഭാരത് മികച്ച കണക്റ്റിവിറ്റി ഉറപ്പ് വരുത്തുന്നു. .ട്രെയിൻ ഫ്ലാഗ് ഓഫ് ചെയ്യുകയും ആ അവസരത്തിൽ യുവസുഹൃത്തുക്കളെ കാണുകയും ചെയ്തു.
പ്രധാനമന്ത്രിയോടൊപ്പം തമിഴ്നാട് ഗവർണർ ശ്രീ ആർ എൻ രവി, തമിഴ്നാട് മുഖ്യമന്ത്രി ശ്രീ എം കെ സ്റ്റാലിൻ, കേന്ദ്ര റെയിൽവേ മന്ത്രി ശ്രീ അശ്വിനി വൈഷ്ണവ് എന്നിവരും തദവസരത്തിൽ സന്നിഹിതരായിരുന്നു
-ND-
(
ന്യൂനപക്ഷകാര്യ മന്ത്രാലയം
മതനിരപേക്ഷത ഇന്ത്യയുടെ ജനിതകഘടനയിലുള്ളത്: കേന്ദ്ര മന്ത്രി മുഖ്താര് അബ്ബാസ് നഖ്വി
മത നിരപേക്ഷത, സാമൂഹിക സാമുദായിക സൗഹാര്ദ്ദം, സഹിഷ്ണുത എന്നിവ ഇന്ത്യയുടെ ജനിതക ഘടനയിലുള്ളതാണെന്നും ലോക രാജ്യങ്ങളുമായി താരതമ്യം ചെയ്യുമ്പോള് ഇന്ത്യയിലെ ന്യൂനപക്ഷങ്ങളുടെ ഭരണഘടനാപരവും സാമൂഹികവും സാംസ്കാരികവും മതപരവുമായ അവകാശങ്ങള് ഏറെ സുരക്ഷിതമാണെന്നും കേന്ദ്ര ന്യൂനപക്ഷകാര്യ മന്ത്രി ശ്രീ. മുഖ്താര് അബ്ബാസ് നഖ്വി പറഞ്ഞു. ന്യൂഡല്ഹിയില് ഡല്ഹി രൂപതയുടേയും ചര്ച്ച് ഓഫ് നോര്ത്ത് ഇന്ത്യയുടേയും പ്രതിനിധികളുമായി കൂടിക്കാഴ്ച നടത്തുകയായിരുന്നു അദ്ദേഹം.
'എല്ലാവര്ക്കുമൊപ്പം, എല്ലാവര്ക്കും വികസനം', 'ആത്മാഭിമാനത്തോടെയുള്ള വികസനം' എന്നീ പ്രതിബദ്ധതകളിലൂന്നി പൂര്ണ്ണമായ സത്യസന്ധതയോടെയും വിവേചനങ്ങളില്ലാതെയുമാണ് കേന്ദ്ര ഗവണ്മെന്റ് പ്രവര്ത്തിക്കുന്നതെന്ന് ശ്രീ. നഖ്വി വ്യക്തമാക്കി. ഭരണഘടനാ സ്ഥാപനങ്ങളെ സംരക്ഷിക്കാനും എല്ലാ വിഭാഗങ്ങളുടെയും മതപരമായ അവകാശങ്ങളെ സംരക്ഷിക്കാനും ഗവണ്മെന്റ് പ്രതിജ്ഞാബദ്ധമാണെന്ന് അദ്ദേഹം പറഞ്ഞു.
സ്ഥാപിത താല്പര്യങ്ങളോടെയും മുന്വിധിയുള്ള മനോഭാവത്തോടെയും പ്രവര്ത്തിക്കുന്നവരെ കരുതിയിരിക്കണമെന്ന് ശ്രീ. നഖ്വി മുന്നറിയിപ്പു നല്കി. കേന്ദ്ര ഗവണ്മെന്റ് പദ്ധതികളായ ജന് ധന് യോജന, സ്കില് ഇന്ത്യ, സ്റ്റാര്ട്ട് അപ്പ് ഇന്ത്യ, സ്റ്റാന്റ് അപ് അന്ത്യ, മുദ്രാ യോജന, ഉജ്ജ്വല യോജന എന്നിവ പാവപ്പെട്ടവര്, ദുര്ബല വിഭാഗങ്ങള്, ന്യൂനപക്ഷങ്ങള്, വനിതകള് എന്നിവര്ക്ക് ഏറെ പ്രയോജനം ചെയ്തതായും ഗരിബ് നവാസ് കൗശല് വികാസ് യോജന, ഹുനാര് ഹാത്ത്, നയി മന്സില്, സീഖോ ഔര് കമാവോ, ബീഗം ഹസ്രത് മഹല് ഗേള്സ് സ്കോളര്ഷിപ്പ്, നയി ഉഠാന്, നയാ സവേരാ തുടങ്ങിയ പദ്ധതികള് ന്യൂനപക്ഷ ശാക്തീകരണത്തില് നാഴികക്കല്ലുകളാണെന്നും ശ്രീ. നഖ്വി ചൂണ്ടിക്കാട്ടി.
(AM/MRD
ആഭ്യന്തരകാര്യ മന്ത്രാലയം
രാജ്യതലസ്ഥാനത്തെ കോവിഡ് 19 സ്ഥിതിഗതികള് വിലയിരുത്താന് ഡല്ഹിയില് കേന്ദ്ര ആഭ്യന്തരമന്ത്രി ശ്രീ. അമിത് ഷായുടെ അധ്യക്ഷതയില് രാഷ്ട്രീയ കക്ഷികളുടെ യോഗം ചേര്ന്നു
ജനങ്ങള്ക്കുവേണ്ടി രാഷ്ട്രീയ അഭിപ്രായഭിന്നത മറന്നു പ്രവര്ത്തിക്കണമെന്ന് ശ്രീ. അമിത് ഷാ
രാഷ്ട്രീയ ഐക്യം ജനങ്ങളില് ആത്മവിശ്വാസം സൃഷ്ടിക്കും; നിലവിലെ സ്ഥിതി മെച്ചപ്പെടുത്താന് ഇടയാക്കും: ശ്രീ. അമിത് ഷാ
(ന്യൂഡല്ഹി, 15 ജൂണ് 2020
ഡല്ഹിയില് കോവിഡ് 19 വ്യാപനം തടയാന് ആവശ്യമായ എല്ലാ നടപടികളും കേന്ദ്രസര്ക്കാര് സ്വീകരിക്കുമെന്ന് കേന്ദ്ര ആഭ്യന്തരമന്ത്രി ശ്രീ. അമിത് ഷാ പറഞ്ഞു. മഹാമാരിക്കെതിരായ ഈ പോരാട്ടത്തില് പ്രധാനമന്ത്രി ശ്രീ. നരേന്ദ്ര മോദിയുടെ നേതൃത്വത്തില് എല്ലാവരും ഒത്തൊരുമയോടെ നില്ക്കണമെന്നും അദ്ദേഹം പറഞ്ഞു. ഡല്ഹിയില് രാഷ്ട്രീയ പാര്ട്ടികളുടെ യോഗത്തില് അധ്യക്ഷത വഹിക്കുകയായിരുന്നു ശ്രീ. അമിത് ഷാ.
ഇന്നലെ വിളിച്ചുചേര്ത്ത യോഗത്തിലെ സുപ്രധാന തീരുമാനങ്ങള് അദ്ദേഹം രാഷ്ട്രീയ കക്ഷികളുടെ യോഗത്തില് അറിയിച്ചു. തീരുമാനങ്ങള് താഴേത്തട്ടില് നടക്കുന്നുണ്ടെന്ന് ഉറപ്പാക്കണമെന്ന് അദ്ദേഹം രാഷ്ട്രീയ കക്ഷികളോട് അഭ്യര്ത്ഥിച്ചു. ഡല്ഹിയിലെ ജനങ്ങളുടെ ക്ഷേമത്തിനായി കേന്ദ്രസര്ക്കാര് സ്വീകരിച്ച തീരുമാനങ്ങള് നടപ്പാക്കുന്നതിനായ പാര്ട്ടി പ്രവര്ത്തകരെ അണിനിരത്തണമെന്നും ശ്രീ. അമിത് ഷാ ആവശ്യപ്പെട്ടു. ജനങ്ങള്ക്കായി രാഷ്ട്രീയ വ്യത്യാസങ്ങള് മറന്ന് ഒന്നിച്ചുനിന്നു പോരാടണമെന്നും ശ്രീ. അമിത് ഷാ രാഷ്ട്രീയ കക്ഷികളോട് അഭ്യര്ത്ഥിച്ചു. ഈ ഐക്യം പൊതുജനങ്ങളില് ആത്മവിശ്വാസം സൃഷ്ടിക്കും. ഇത് തലസ്ഥാനത്തെ രോഗാവസ്ഥയില് മാറ്റം വരുത്താന് സഹായിക്കും. നവീന സാങ്കേതിക വിദ്യകളുപയോഗിച്ച് കോവിഡ് 19 പരിശോധാനാശേഷി മെച്ചപ്പെടുത്തേണ്ടതുണ്ടെന്നും ആഭ്യന്തരമന്ത്രി പറഞ്ഞു. ഒത്തൊരുമിച്ചു പോരാടി ഈ മഹാമാരിക്കെതിരായ യുദ്ധത്തില് നാം വിജയിക്കുമെന്നും ശ്രീ. ഷാ പറഞ്ഞു.
ആം ആദ്മി പാര്ട്ടി പ്രതിനിധി ശ്രീ. സഞ്ജയ് സിങ്, ബിജെപി ഡല്ഹി സംസ്ഥാന പ്രസിഡന്റ് ശ്രീ. ആദേശ് ഗുപ്ത, കോണ്ഗ്രസ് ഡല്ഹി പ്രസിഡന്റ് ശ്രീ. അനില് ചൗധരി, ബിഎസ്പി പ്രതിനിധി എന്നിവര് യോഗത്തില് പങ്കെടുത്തു. വിവിധ നിര്ദേശങ്ങളും പങ്കുവച്ചു. സര്ക്കാരുകള്ക്ക് പാര്ട്ടി പ്രതിനിധികള് പൂര്ണപിന്തുണ ഉറപ്പുനല്കി.
ആഭ്യന്തര മന്ത്രി ശ്രീ. അമിത് ഷാ അധ്യക്ഷനായി കഴിഞ്ഞ ദിവസം നടന്ന യോഗത്തില് ഡല്ഹി മുഖ്യമന്ത്രി ശ്രീ. അരവിന്ദ് കെജ്രിവാള്, മുതിര്ന്ന ഉദ്യോഗസ്ഥര് തുടങ്ങിയവരാണ് പങ്കെടുത്തത്. ഡല്ഹിയിലെ വിവിധ ആശുപത്രികളില് കോവിഡ് രോഗികള്ക്കായുള്ള കിടക്കകളുടെ എണ്ണക്കുറവ് പരിഗണിച്ച് 8000 കിടക്കകള് സജ്ജമാക്കിയ, എല്ലാ ചികിത്സാ സൗകര്യങ്ങളുമുള്ള 500 റെയില്വേ കോച്ചുകള് ഡല്ഹി ഗവണ്മെന്റിന് അടിയന്തരമായി കൈമാറാന് ഇന്നലത്തെ യോഗത്തില് തീരുമാനമായി. കോവിഡ് പരിശോധന വര്ധിപ്പിക്കാനും കോണ്ടാക്റ്റ് മാപ്പിംഗ് മെച്ചപ്പെടുത്താന് കണ്ടെയ്ന്മെന്റ് സോണുകളിലുള്ള വീടുകള് തോറും സര്വേ നടത്താനും തീരുമാനമായി. കൊറോണ ചികിത്സയ്ക്കായി കുറഞ്ഞ നിരക്കില് 60 ശതമാനം കിടക്കകള് സ്വകാര്യ ആശുപത്രികള് ലഭ്യമാക്കുമെന്ന് ഉറപ്പാക്കാനും കൊറോണ പരിശോധനയുടെയും ചികിത്സയുടെയും നിരക്ക് നിശ്ചയിക്കാനും യോഗം തീരുമാനിച്ചു. ഇതിനു മേല്നോട്ടം വഹിക്കാന് നിതി ആയോഗ് അംഗം ഡോ. വി. കെ. പോളിന്റെ നേതൃത്വത്തില് സമിതിക്കും രൂപം നല്കി. ഡല്ഹി എയിംസിനു കീഴില് കോവിഡ് 19 മാര്ഗനിര്ദേശങ്ങള്ക്കായി ഹെല്പ്പ് ലൈനും ആരംഭിക്കും.
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ നേതൃത്വത്തില് ജമ്മു കാശ്മീരിലെ രാഷ്ട്രീയ കക്ഷികളുമായി നടന്ന കൂടിക്കാഴ്ചയ്ക്ക് ശേഷം കേന്ദ്ര സഹമന്ത്രി ഡോ: ജിതേന്ദ്ര സിംഗ് നടത്തിയ പ്രസ്താവന
ജമ്മു കാശ്മീരിലെ രാഷ്ട്രീയ കക്ഷികളുമായി ആദരണീയനായ പ്രധാനമന്ത്രിയുടെ നേതൃത്വത്തില് നടന്ന ചര്ച്ച ഇപ്പോള് അവസാനിച്ചതേയുള്ളു. ജമ്മു കാശ്മീരില് ജനാധിപത്യത്തിന്റെ വികസനത്തിനും ശക്തിപ്പെടുത്തലിനുമുള്ള ഏറ്റവും മികച്ച പരിശ്രമമാണിത്. വളരെ സൗഹാര്ദ്ദപരമായ അന്തരീക്ഷത്തിലാണ് യോഗം നടന്നത്. പങ്കെടുത്തവരെല്ലാം ഇന്ത്യയുടെ ജനാധിപത്യത്തോടും ഇന്ത്യന് ഭരണഘടനയോടും പൂര്ണ്ണമായ കൂറു പ്രകടിപ്പിച്ചു.
ജമ്മു കാശ്മീരിലെ സ്ഥിതികള് മെച്ചപ്പെട്ടത് ആഭ്യന്തരമന്ത്രി എല്ലാ നേതാക്കളെയും അറിയിച്ചു.
എല്ലാ പാര്ട്ടിയുടെയും വാദങ്ങളും നിര്ദ്ദേശങ്ങളും പ്രധാനമന്ത്രി വളരെ ഗൗരവത്തോടെ ശ്രദ്ധിക്കുകയും എല്ലാ ജനപ്രതിനിധികളും അവരുടെ കാഴ്ചപ്പാട് തുറന്ന മനസ്സോടെ പങ്കുവച്ചതിനെ അദ്ദേഹം അഭിനന്ദിക്കുകയും ചെയ്തു. യോഗത്തില് പ്രധാനമന്ത്രി രണ്ട് സുപ്രധാന വിഷയങ്ങള്ക്കാണ് പ്രത്യേക ഊന്നല് നല്കിയത്. ജനാധിപത്യത്തെ ജമ്മു കാശ്മീരിന്റെ അടിത്തട്ടുവരെ കൊണ്ടുപോകുന്നതിന് നാമെല്ലാം ഒരുമിച്ച് പ്രവര്ത്തിക്കേണ്ടതുണ്ടെന്ന് അദ്ദേഹം പറഞ്ഞു. രണ്ടാമതായി, ജമ്മു കാശ്മീരില് സമഗ്ര വികസനം ഉണ്ടാകണമെന്നും, വികസനം എല്ലാ പ്രദേശങ്ങളിലേക്കും എല്ലാ സമൂഹത്തിലേക്കും എത്തിച്ചേരണം. സഹകരണത്തിന്റെയും പൊതുജനപങ്കാളിത്തത്തിന്റെയും അന്തരീക്ഷം ഉണ്ടായിരിക്കേണ്ടത് ആനിവാര്യമാണ്.
ജമ്മു കാശ്മീരില് പഞ്ചായത്തിരാജിലേക്കും മറ്റ് തദ്ദേശ സ്വയംഭരണ സ്ഥാപനങ്ങളിലേക്കുമുള്ള തെരഞ്ഞെടുപ്പ് വിജയകരമായി നടന്നതായുംആദരണീയനായ പ്രധാനമന്ത്രി ചൂണ്ടിക്കാട്ടി. സുരക്ഷാ സാഹചര്യങ്ങളില് പുരോഗതിയുണ്ട്. തെരഞ്ഞെടുപ്പ് അവസാനിച്ചതിന് ശേഷം ഏകദേശം 12,000 കോടി രൂപ പഞ്ചായത്തുകളില് നേരിട്ട് എത്തിയിട്ടുണ്ട്. ഇത് ഗ്രാമങ്ങളിലെ വികസനത്തിന്റെ വേഗത വര്ദ്ധിപ്പിച്ചിട്ടുണ്ട്.
ജമ്മു കാശ്മീരിലെ ജനാധിപത്യ പ്രക്രിയയുമായി ബന്ധപ്പെട്ട അടുത്ത സുപ്രധാന നടപടിയെ നാം സമീപിക്കേണ്ടതുണ്ടെന്ന് പ്രധാനമന്ത്രി പറഞ്ഞു, അതായത് നിയമസഭാ തെരഞ്ഞെടുപ്പ്. ഓരോ പ്രദേശത്തിനും എല്ലാ വിഭാഗങ്ങള്ക്കും നിയമസഭയില് മതിയായ രാഷ്ട്രീയ പ്രാതിനിധ്യം ലഭിക്കുന്നതിന് മണ്ഡലപുനഃനിര്ണ്ണയ പ്രക്രിയ വേഗത്തില് പൂര്ത്തിയാക്കേണ്ടതുണ്ട്. ദലിതര്ക്കും പിന്നോക്കക്കാര്ക്കും ഗോത്രമേഖലയില് താമസിക്കുന്നവര്ക്കും ശരിയായ പ്രാതിനിധ്യം നല്കേണ്ടത് ആനിവാര്യമാണ്.
മണ്ഡലപുനഃനിര്ണ്ണയ പ്രക്രിയയില് എല്ലാവരുടെയും പങ്കാളിത്തം സംബന്ധിച്ച് യോഗത്തില് വിശദമായ ചര്ച്ച നടന്നു. യോഗത്തില് പങ്കെടുത്ത എല്ലാ കക്ഷികളും ഈ പ്രക്രിയയില് പങ്കെടുക്കാന് സമ്മതിച്ചു.
ജമ്മു കാശ്മീരിനെ സമാധാനത്തിന്റെയും സമൃദ്ധിയുടെയും പാതയിലേക്ക് കൊണ്ടുപോകുന്നതിന് എല്ലാ പങ്കാളികളുടെയും സഹകരണത്തിനും പ്രധാനമന്ത്രി ഊന്നല് നല്കി. ജമ്മു കാശ്മീര് അക്രമത്തിന്റെ ദുഷിത വലയത്തില് നിന്ന് പുറത്തുവന്ന് സ്ഥിരതയിലേക്ക് നീങ്ങുകയാണെന്ന് അദ്ദേഹം പറഞ്ഞു. ജമ്മു കാശ്മീരിലെ ജനങ്ങളില് പുതിയ പ്രതീക്ഷയും പുതിയ ആത്മവിശ്വാസവും ഉയര്ന്നുവന്നിട്ടുണ്ട്.
ഈ വിശ്വാസം ശക്തിപ്പെടുത്തുന്നതിന് നമ്മള് രാവും പകലും പ്രവര്ത്തിക്കേണ്ടതുണ്ടെന്നും ഈ ആത്മവിശ്വാസം മെച്ചപ്പെടുത്തുന്നതിന് ഒരുമിച്ച് പ്രവര്ത്തിക്കണമെന്നും പ്രധാനമന്ത്രി പറഞ്ഞു. ജമ്മു കാശ്മീരിലെ ജനാധിപത്യം ശക്തിപ്പെടുത്തുന്നതിനും വികസനത്തിനും അഭിവൃദ്ധിക്കും വേണ്ടിയുള്ള ഒരു സുപ്രധാന ചുവടുവയ്പ്പാണ് ഇന്നത്തെ യോഗം. ഇന്നത്തെ യോഗത്തില് പങ്കെടുത്തതിന് എല്ലാ രാഷ്ട്രീയ പാര്ട്ടികള്ക്കും ഞാന് നന്ദി രേഖപ്പെടുത്തുന്നു.
മന്ത്രിസഭ
ഇന്ത്യയും, മാലദ്വീപും തമ്മില് ആരോഗ്യരംഗത്തെ ധാരണാപത്രത്തിന് മന്ത്രിസഭയുടെ അനുമതി
ആരോഗ്യരംഗത്തെ സഹകരണംസംബന്ധിച്ച്ഇന്ത്യയും, മാലദ്വീപും ഈ മാസം 8 ന് ഒപ്പ് വച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭയോഗം മുന്കാല പ്രാബല്യത്തോടെ അനുമതി നല്കി.
ധാരണാപത്രംതാഴെപ്പറയുന്ന മേഖലകളിലെസഹകരണംലക്ഷ്യമിടുന്നു :
1. മെഡിക്കല്ഡോക്ടര്മാര്, ഉദ്യോഗസ്ഥര്, ആരോഗ്യ വിദഗ്ദ്ധര്, ആരോഗ്യരംഗത്തെ മറ്റ് പ്രൊഫഷണലുകള്മുതലായവരുടെ പരസ്പര കൈമാറ്റവും പരിശീലനവും
2. ആരോഗ്യഗവേഷണവികസനം
3. ഔഷധങ്ങളുടെയും, ഔഷധ ഉല്പ്പന്നങ്ങളുടെ നിയന്ത്രണവും അവ സംബന്ധിച്ച വിവരകൈമാറ്റവും
4. പകരുന്നവയും, അല്ലാത്തവയുമായരോഗങ്ങള്സംബന്ധിച്ച വിവരങ്ങള്
5. ഇ-ഹെല്ത്തും, ടെലിമെഡിസിനും
6. ഇരുകൂട്ടരും ഉഭയസമ്മതപ്രകാരം നിശ്ചയിക്കുന്ന മറ്റ്ഏത്മേഖലയിലെയുംസഹകരണം
ധാരണാപത്രത്തിന്റെവിശദാംശങ്ങള്ക്ക്രൂപം നല്കാനും നടത്തിപ്പിന് മേല്നോട്ടംവഹിക്കാനുമായിഒരു പ്രവര്ത്തന ഗ്രൂപ്പിന് രൂപം നല്കും.
(ND MRD– 368
മന്ത്രിസഭ
ഐ സി എ ഐ ഇന്ത്യയും, സി പി എ പാപ്പുവ ന്യൂ ഗിനിയയും തമ്മിൽ ഒപ്പുവെച്ച കരാറിനു കേന്ദ്ര മന്ത്രി സഭയുടെ അംഗീകാരം
,പാപ്പുവ ന്യൂ ഗിനിയയിലെ സർട്ടിഫൈഡ് പ്രാക്ടീസിംഗ് അക്കൗണ്ടന്റ്സും തമ്മിൽ ഒപ്പുവെച്ച കരാറിന് ഇന്ന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്രമന്ത്രിസഭാ യോഗം അംഗീകാരം നൽകി. പപ്പുവ ന്യൂഗിനിയയിലെ അക്കൗണ്ടിംഗ്, ഫിനാൻഷ്യൽ,ഓഡിറ്റിംഗ് തുടങ്ങിയ മേഖലകളിൽ ശാക്തീകരണവും വിഭവശേഷി വികസനവും ആണ് കരാറിന്റെ മുഖ്യലക്ഷ്യം.
താഴെ പറയുന്ന കാര്യങ്ങള്ക്ക് ഐസിഎഐയും സിപിഎ പിഎന്ജിയും ഒരുമിച്ച് പ്രവര്ത്തിക്കും:
i. പപ്പുവ ന്യൂഗിനിയയിൽ സാങ്കേതിക പരിപാടികൾ, സെമിനാറുകൾ, കോൺഫറൻസുകൾ എന്നിവ സംഘടിപ്പിക്കും.
ii. പരസ്പര താല്പര്യമുള്ള മേഖലകളിൽ സഹകരണം ശക്തിപ്പെടുത്തും.
iii. അക്കൗണ്ടൻസി പ്രൊഫഷനുമായി ബന്ധപ്പെട്ട് ലഭ്യമായ വിവരങ്ങൾ പങ്കു വയ്ക്കും.
iv. വിദ്യാർത്ഥി,അധ്യാപക കൈമാറ്റ പരിപാടികൾ നടത്തും.
v. പാപുവ ന്യൂ ഗിനിയയിൽ ഫിനാൻസ്, അക്കൗണ്ടിംഗ്, ഓഡിറ്റ് എന്നീ വിഷയങ്ങളിൽ ഹ്രസ്വകാല പ്രൊഫഷണൽ കോഴ്സുകൾ നടത്തും.
പാപ്പുവാ ന്യൂഗിനിയയിൽ ഉള്ള ഇന്ത്യൻ ചാർട്ടേഡ് അക്കൗണ്ടന്റ്കളുടെ വിശ്വാസ്യത വർദ്ധിപ്പിക്കുന്നതിനും അനുകൂല പ്രതിച്ഛായ സൃഷ്ടിക്കുന്നതിനും നിർദിഷ്ട കരാർ സഹായിക്കുമെന്ന് പ്രതീക്ഷിക്കുന്നു.
പ്രധാനമന്ത്രിയുടെ ഓഫീസ്
പ്രധാനമന്ത്രി കാശി വിശ്വനാഥ ക്ഷേത്രം സന്ദര്ശിച്ചു
പ്രധാനമന്ത്രി ശ്രീ. നരേന്ദ്ര മോദി ഇന്ന് വാരാണസിയിലെ കാശി വിശ്വനാഥ ക്ഷേത്രത്തില് പ്രാര്ത്ഥന നടത്തി. ക്ഷേത്രത്തിലെ പുനരുദ്ധാരണ പ്രവര്ത്തനങ്ങളുടെ പ്രതീകാത്മക തറക്കല്ലിടല് ചടങ്ങില് സംസാരിക്കവെ, കാശി വിശ്വനാഥ ധാമിന്റെ പദ്ധതിയുമായി സഹകരിക്കാന് സാധിച്ചതില് താന് അനുഗ്രഹീതനാണെന്ന് അദ്ദേഹം പറഞ്ഞു. പദ്ധതിയുമായി ബന്ധപ്പെട്ട് അര്പ്പണ മനോഭാവത്തോടെ ഉദ്യോഗസ്ഥരെ അദ്ദേഹം അഭിനന്ദിച്ചു. പദ്ധതിക്കായി സ്ഥലം വിട്ട് കൊടുത്ത ക്ഷേത്രത്തിന് സമീപം താമസിക്കുന്ന മുഴുവന് ജനങ്ങളെയും അദ്ദേഹം അഭിനന്ദിച്ചു.
ശതാബ്ദങ്ങളുടെ പരിവര്ത്തനത്തെ അതിജീവിച്ചതാണ് കാശി വിശ്വനാഥ ക്ഷേത്രമെന്ന് അദ്ദേഹം പറഞ്ഞു. രണ്ട് ശതാബ്ദം മുമ്പ് കാശി വിശ്വനാഥ ക്ഷേത്രത്തിനായി റാണി അഹല്യഭായ് ഹോള്ക്കര് കൈക്കൊണ്ട നടപടികളെ അനുസ്മരിച്ച അദ്ദേഹം അതിനെ പ്രശംസിച്ചു. അതിന് ശേഷം അധികാരത്തില് ഇരുന്ന ആരും തന്നെ ക്ഷേത്രത്തിന്റെ സമീപ പ്രദേശങ്ങള്ക്കായി കാര്യമായിട്ടൊന്നും ചെയ്തിട്ടില്ലെന്ന് അദ്ദേഹം ചൂണ്ടിക്കാട്ടി.
കാശി വിശ്വനാഥ ക്ഷേത്രത്തിന് സമീപത്തുള്ള, കാലങ്ങളായി കൈയേറപ്പെട്ട ഏകദേശം നാലപ്പതോളം ക്ഷേത്രങ്ങള് ഇപ്പോള് ഒഴിപ്പിച്ച് എടുത്തിട്ടുണ്ടെന്ന് അദ്ദേഹം പറഞ്ഞു. ക്ഷേത്ര സമുച്ചയം മൊത്തത്തില് ഇപ്പോള് നവചൈത്യനം ആര്ജിച്ച് വരുന്നത് ദൃശ്യമാണെന്നും അദ്ദേഹം പറഞ്ഞു. ഗംഗാ നദിയും കാശി വിശ്വനാഥ ക്ഷേത്രവും തമ്മില് നേരിട്ട് ബന്ധപ്പെടുത്തിയിട്ടുണ്ടെന്നും അദ്ദേഹം അറിയിച്ചു.
ഈ പദ്ധതി മറ്റിടങ്ങളിലെ സമാനമായ പദ്ധതികള്ക്ക് മാതൃകയായിരിക്കുമെന്നും, ഇത് കാശിക്ക്പുതിയൊരു ആഗോള സ്വത്വം നല്കുമെന്നും പ്രധാനമന്ത്രി പറഞ്ഞു.
(ND MRD- 199
ആഭ്യന്തരകാര്യ മന്ത്രാലയം
മുൻ മൗറീഷ്യസ് പ്രസിഡന്റും പ്രധാനമന്ത്രിയുമായിരുന്ന സർ അനെരൂദ് ജുഗ്നാത്തിന്റെ നിര്യാണത്തെ തുടർന്ന് നാളെ ഔദ്യോഗിക ദുഃഖാചരണം
അന്തരിച്ച മുൻ പ്രസിഡന്റും മൗറീഷ്യസ് റിപ്പബ്ലിക്കിന്റെ മുൻ പ്രധാനമന്ത്രിയുമായിരുന്ന സർ അനെരൂദ് ജുഗ്നൗത്തിനോടുള്ള ആദരസൂചകമായി, നാളെ രാജ്യത്തുടനീളം ഒരു ദിവസത്തെ ഔദ്യോഗിക ദുഃഖാചരണം നടത്താൻ കേന്ദ്ര ഗവണ്മെന്റ് തീരുമാനിച്ചു.
രാജ്യത്തുടനീളം ദേശീയ പതാക പതിവായി പറക്കുന്ന എല്ലാ കെട്ടിടങ്ങളിലും ദുഃഖാചരണ ദിവസം ദേശീയ പതാക പകുതി താഴ്ത്തി കെട്ടും. കൂടാതെ ഔദ്യോഗിക വിനോദ പരിപാടികളൊന്നും ഉണ്ടാകില്ല.
പ്രധാനമന്ത്രിയുടെ ഓഫീസ്
ബ്രിട്ടീഷ് പ്രധാനമന്ത്രി ഋഷി സുനകുമായി പ്രധാനമന്ത്രി നരേന്ദ്ര മോദി ടെലിഫോൺ സംഭാഷണം നടത്തി
നിരവധി ഉഭയകക്ഷി വിഷയങ്ങളിലെ, പ്രത്യേകിച്ച് വ്യാപാര - സാമ്പത്തിക മേഖലകളിലെ, പുരോഗതി നേതാക്കൾ അവലോകനം ചെയ്തു
യുകെയിലെ ഇന്ത്യൻ നയതന്ത്ര സ്ഥാപനങ്ങളുടെ സുരക്ഷയെക്കുറിച്ചുള്ള കാര്യങ്ങൾ പ്രധാനമന്ത്രി ഉന്നയിക്കുകയും ഇന്ത്യാവിരുദ്ധ ഘടകങ്ങൾക്കെതിരെ ശക്തമായ നടപടി ആവശ്യപ്പെടുകയും ചെയ്തു
സാമ്പത്തിക കുറ്റവാളികളെ തിരികെയെത്തിക്കുന്ന കാര്യത്തിലെ പുരോഗതി പ്രധാനമന്ത്രി ആരാഞ്ഞു
ഇന്ത്യയുടെ ജി20 അധ്യക്ഷതയ്ക്കു ബ്രിട്ടന്റെ പൂർണപിന്തുണ ആവർത്തിച്ച് പ്രധാനമന്ത്രി സുനക്
ബൈശാഖിയുടെ പൂർവസന്ധ്യയിൽ യുകെ പ്രധാനമന്ത്രി സുനകിനു പ്രധാനമന്ത്രി മോദി ആശംസകൾ നേർന്നു
പ്രധാനമന്ത്രി ശ്രീ നരേന്ദ്ര മോദി ഇന്നു ബ്രിട്ടീഷ് പ്രധാനമന്ത്രി ഋഷി സുനകുമായി ടെലിഫോൺ സംഭാഷണം നടത്തി.
ഇന്ത്യ-യുകെ മാർഗരേഖ 2030ന്റെ ഭാഗമായി നിരവധി ഉഭയകക്ഷി വിഷയങ്ങളിലെ പുരോഗതി നേതാക്കൾ അവലോകനം ചെയ്തു. സമീപകാലത്തെ ഉന്നതതല വിനിമയങ്ങളിലും വർധിച്ചുവരുന്ന സഹകരണത്തിലും  അവർ സംതൃപ്തി പ്രകടിപ്പിച്ചു. ഇരുരാജ്യങ്ങളും തമ്മിൽ പരസ്പരപ്രയോജനകരമായ സ്വതന്ത്ര വ്യാപാര ഉടമ്പടി എത്രയും വേഗം പൂർത്തിയാക്കേണ്ടതിന്റെ ആവശ്യകത ഇരുവരും അംഗീകരിച്ചു.
യുകെയിലെ ഇന്ത്യൻ നയതന്ത്ര സ്ഥാപനങ്ങളുടെ സുരക്ഷയെക്കുറിച്ചുള്ള കാര്യങ്ങൾ പ്രധാനമന്ത്രിശ്രീ മോദി ഉന്നയിക്കുകയും ഇന്ത്യാവിരുദ്ധ ഘടകങ്ങൾക്കെതിരെ യുകെ ഗവണ്മെന്റ് ശക്തമായ നടപടിയെടുക്കണമെന്ന് ആവശ്യപ്പെടുകയും ചെയ്തു. ഇന്ത്യൻ ഹൈക്കമ്മീഷനു നേർക്കുണ്ടായ ആക്രമണം തികച്ചും അസ്വീകാര്യമാണെന്നു യുകെ കരുതുന്നതായും ഇന്ത്യൻ മിഷന്റെയും ഉദ്യോഗസ്ഥരുടെയും സുരക്ഷ ഉറപ്പുനൽകുന്നതായും പ്രധാനമന്ത്രി ഋഷി സുനക് അറിയിച്ചു.
ബ്രിട്ടണിൽ അഭയം തേടിയ സാമ്പത്തിക കുറ്റവാളികളുടെ കാര്യവും പ്രധാനമന്ത്രി ശ്രീ മോദി ഉന്നയിച്ചു. ഇന്ത്യൻ നീതിന്യായ വ്യവസ്ഥയ്ക്കു മുന്നിൽ ഹാജരാകാൻ കഴിയുന്ന തരത്തിൽ, പലായനം ചെയ്തവരുടെ തിരിച്ചുവരവിൽ പുരോഗതിയുണ്ടാകണമെന്നും അദ്ദേഹം ആവശ്യപ്പെട്ടു.
2023 സെപ്റ്റംബറിൽ നടക്കുന്ന ജി20 ഉച്ചകോടിയിലേയ്ക്കു പ്രധാനമന്ത്രി ശ്രീ മോദി യുകെ പ്രധാനമന്ത്രി സുനകിനെ ക്ഷണിച്ചു. ഇന്ത്യയുടെ ജി20 അധ്യക്ഷപദത്തിനു കീഴിൽ കൈവരിച്ച പുരോഗതിയെ പ്രധാനമന്ത്രി സുനക് അഭിനന്ദിക്കുകയും ഇന്ത്യയുടെ സംരംഭങ്ങൾക്കും അവയുടെ വിജയത്തിനും യുകെയുടെ പൂർണ പിന്തുണ ആവർത്തിക്കുകയും ചെയ്തു.
ബൈശാഖിയുടെ പൂർവസന്ധ്യയിൽ ബ്രിട്ടീഷ് പ്രധാനമന്ത്രി സുനകിനും യുകെയിലെ ഇന്ത്യൻ സമൂഹത്തിനും പ്രധാനമന്ത്രി ആശംസകൾ നേർന്നു.
സമ്പർക്കം തുടർന്നും മുന്നോട്ടുകൊണ്ടുപോകുന്നതിന് ഇരുനേതാക്കളും ധാരണയായി.
-ND-
(
ആരോഗ്യ, കുടുംബക്ഷേമ മന്ത്രാലയം
77.77 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
(ന്യൂഡൽഹി, സെപ്റ്റംബർ 17 , 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 77 .77 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
6 .17 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
IE
പ്രധാനമന്ത്രിയുടെ ഓഫീസ്
'ബാരിസു കന്നഡ ഡിം ദിമാവ' സാംസ്കാരികോത്സവം പ്രധാനമന്ത്രി ശനിയാഴ്ച്ച ഉദ്ഘാടനം ചെയ്യും
പ്രധാനമന്ത്രി ശ്രീ നരേന്ദ്ര മോദി 2023 ഫെബ്രുവരി 25 ന് വൈകുന്നേരം 5 മണിക്ക് ഡൽഹിയിലെ തൽക്കത്തോറ സ്റ്റേഡിയത്തിൽ ‘ബാരിസു കന്നഡ ഡിം ദിമാവ’ സാംസ്കാരികോത്സവം ഉദ്ഘാടനം ചെയ്യും. ചടങ്ങിൽ പ്രധാനമന്ത്രിയും സമ്മേളനത്തെ അഭിസംബോധനയും ചെയ്യും.
പ്രധാനമന്ത്രിയുടെ ‘ഏക് ഭാരത് ശ്രേഷ്ഠ ഭാരത്’ എന്ന കാഴ്ചപ്പാടിന് അനുസൃതമായി, കർണാടകയുടെ സംസ്കാരവും പാരമ്പര്യവും ചരിത്രവും ആഘോഷിക്കുന്നതിനായിട്ടാണ് ‘ബാരിസു കന്നഡ ഡിം ദിമാവ’ സാംസ്കാരികോത്സവം സംഘടിപ്പിക്കുന്നത് . ആസാദി കാ അമൃത് മഹോത്സവിന്റെ ആഭിമുഖ്യത്തിൽ നടക്കുന്ന ഉത്സവം നൂറുകണക്കിന് കലാകാരന്മാർക്ക് നൃത്തം, സംഗീതം, നാടകം, കവിത തുടങ്ങിയവയിലൂടെ കർണാടക സാംസ്കാരിക പൈതൃകം പ്രദർശിപ്പിക്കാൻ അവസരമൊരുക്കും.
--ND--
(
നിതി ആയോഗ്
ഇന്ത്യയിലെ നഗര ആസൂത്രണ ശേഷിയിലെ പരിഷ്കാരങ്ങൾ’ സംബന്ധിച്ച റിപ്പോർട്ട് നിതി ആയോഗ് പുറത്തിറക്കും.
ന്യൂഡൽഹി, സെപ്റ്റംബർ 15, 2021
'ഇന്ത്യയിലെ നഗര ആസൂത്രണ ശേഷിയിലെ പരിഷ്കാരങ്ങൾ' സംബന്ധിച്ച ഒരു റിപ്പോർട്ട് നിതി ആയോഗ് നാളെ  പുറത്തിറക്കും.നിതി ആയോഗ് വൈസ് ചെയർമാൻ ഡോ. രാജീവ് കുമാറും കേന്ദ്ര വിദ്യാഭ്യാസ മന്ത്രി ശ്രീ ധർമേന്ദ്ര പ്രധാനും ചേർന്ന് റിപ്പോർട്ട് പ്രകാശനം ചെയ്യും.നിതി ആയോഗ് സിഇഒ അമിതാഭ് കാന്ത്, സ്പെഷ്യൽ സെക്രട്ടറി ഡോ. കെ. രാജേശ്വര റാവു എന്നിവരും പങ്കെടുക്കും.
നിതി ആയോഗ് 2020 ഒക്ടോബറിൽ 'ഇന്ത്യയിലെ നഗര ആസൂത്രണ വിദ്യാഭ്യാസത്തിലെ പരിഷ്കാരങ്ങൾ' എന്ന വിഷയത്തിൽ ഒരു ഉപദേശക സമിതി രൂപീകരിച്ചു.ഈ റിപ്പോർട്ടിനൊപ്പം കമ്മിറ്റി അതിന്റെ നിർദേശങ്ങളും ഉൾപ്പെടുത്തിയിട്ടുണ്ട്
നഗര ആസൂത്രണത്തിന്റെ വിവിധ വശങ്ങളെക്കുറിച്ചുള്ള നിരവധി ശുപാർശകൾ ഉൾക്കൊള്ളുന്നതാണ് റിപ്പോർട്ട്. ആരോഗ്യകരമായ നഗരങ്ങൾ ആസൂത്രണം ചെയ്യുന്നതിനുള്ള ഇടപെടലുകൾ, നഗര ഭൂമിയുടെ കാര്യക്ഷമമായ ഉപയോഗം, മനുഷ്യ-വിഭവ ശേഷി വർദ്ധിപ്പിക്കൽ, നഗരഭരണം ശക്തിപ്പെടുത്തൽ, പ്രാദേശിക നേതൃത്വം രൂപീകരിക്കുക,സ്വകാര്യമേഖലയുടെ പങ്ക് വർദ്ധിപ്പിക്കൽ, നഗര ആസൂത്രണ വിദ്യാഭ്യാസ സമ്പ്രദായത്തിന്റെ പുരോഗതി എന്നിവ അവയിൽ ഉൾപ്പെടുന്നു
IE/SKY
(Visitor Counter : 146
വാണിജ്യ വ്യവസായ മന്ത്രാലയം
മെയ്ക്ക് ഇൻ ഇന്ത്യ' പദ്ധതി പ്രോത്സാഹിപ്പിക്കുന്നതിന് വിപണന സംഘങ്ങൾക്ക് ജി ഇ എം പോർട്ടൽ, കൂടുതൽ വിപണി സാധ്യത നൽകുന്നു
ന്യൂ ഡൽഹി, ജൂൺ 16, 2021
എംഎസ്ഇ-കൾ, വനിതാ സ്വാശ്രയസംഘങ്ങൾ, സ്റ്റാർട്ടപ്പുകൾ തുടങ്ങിയ വിപണന സംഘങ്ങൾക്ക് 'ഗവൺമെന്റ് ഇ-മാർക്കറ്റ്പ്ലേസ്'  വഴി വർദ്ധിച്ച വിപണി സാധ്യത നൽകുന്നുണ്ടെന്ന് കേന്ദ്ര വാണിജ്യ വകുപ്പ് സെക്രട്ടറി ഡോ. അനുപ് വാധവൻ പറഞ്ഞു. ഇത് 'മെയ്ക്ക് ഇൻ ഇന്ത്യ' പദ്ധതി ശക്തിപ്പെടുത്തുന്നതിനോടൊപ്പം, പ്രാദേശിക എംഎസ്ഇ-കളെ പ്രോത്സാഹിപ്പിക്കുന്നതിനുള്ള ഗവൺമെന്റ് നയ പരിപാടികൾക്കും ഊന്നൽ നൽകുന്നു.
നിലവിൽ ജിഇഎമ്മിൽ 6,90,000 എംഎസ്ഇ വിൽപ്പനക്കാരും സേവന ദാതാക്കളുമുണ്ട്. ജിഇഎമ്മിലെ മൊത്തം വിപണന മൂല്യത്തിന്റെ 56 ശതമാനത്തിലധികം ഇവയാണ് സംഭാവന ചെയ്യുന്നത് എന്നും അദ്ദേഹം മാധ്യമങ്ങളോട് പറഞ്ഞു. കഴിഞ്ഞ സാമ്പത്തിക വർഷം  മുതൽ ജിഇഎം പ്ലാറ്റ്ഫോമിൽ രജിസ്റ്റർ ചെയ്ത എംഎസ്ഇ-കളുടെ എണ്ണം 62% വർദ്ധിച്ചു. ഇത് ഒരു വലിയ നേട്ടമാണ്. 2016-17 സാമ്പത്തിക വർഷത്തിൽ ഏകദേശം 3000 എംഎസ്എംഇകൾ മാത്രമേ ഉണ്ടായിരുന്നുള്ളൂ എന്നും അദ്ദേഹം പറഞ്ഞു.
അടുത്തിടെ, എല്ലാ എംഎസ്എംഇ വ്യാപാരങ്ങൾക്കും ആയി, എംഎസ്എംഇ മന്ത്രാലയം പുതിയ 'ഉദ്യം'  രജിസ്ട്രേഷൻ പദ്ധതി ആരംഭിച്ചു. ജിഇഎം പോർട്ടലിൽ സ്വയം രജിസ്ട്രേഷനായി വ്യാപാരികളിൽ നിന്നും സമ്മതം വാങ്ങുന്നതിനുള്ള വ്യവസ്ഥ പുതിയ രജിസ്ട്രേഷൻ ഫോമിലുണ്ട്. 2021 മെയ് 31 വരെയുള്ള കണക്കനുസരിച്ച്, 18,75,427 വെണ്ടർമാർ ജിഇഎമ്മിൽ രജിസ്റ്റർ ചെയ്തിട്ടുണ്ട്, അതിൽ 6,98,178 പേർ എംഎസ്ഇകളാണ്.
“വോക്കൽ ഫോർ ലോക്കൽ” സംരംഭത്തിലൂടെ പ്രാദേശിക ഉൽപ്പന്നങ്ങൾ പ്രോത്സാഹിപ്പിക്കുന്നതിന്, ജിഇഎമ്മിലെ എല്ലാ വിൽപനക്കാരും പുതിയ ഉൽപ്പന്നങ്ങൾ രജിസ്റ്റർ ചെയ്യുമ്പോൾ ഉത്ഭവ രാജ്യം  ചേർക്കുന്നത് ഗവൺമെന്റ് നിർബന്ധമാക്കി.
സ്റ്റാർട്ടപ്പുകൾക്ക്, 2019 നവംബർ 15 ന് പ്രഖ്യാപിച്ച ആഗോള അംഗീകാരമുള്ള 10 സ്റ്റാർട്ടപ്പ് ഉപ-മേഖലകൾക്ക് കീഴിൽ അവരുടെ നൂതന ഉൽപ്പന്നങ്ങൾ ഉൾപ്പെടുത്തുന്നതിന് 'ജി ഇ എം' ഒരു പ്രത്യേക പ്ലാറ്റ്ഫോം നൽകുന്നു. നിലവിൽ 9,980 സ്റ്റാർട്ടപ്പുകൾ ജിഇഎമ്മിൽ രജിസ്റ്റർ ചെയ്തിട്ടുണ്ട്.
എംഎസ്എംഇ സംരംഭങ്ങൾ നേരിടുന്ന വായ്പ വെല്ലുവിളികളെ അഭിമുഖീകരിക്കുന്നതിന്, SME- കൾക്കായി GeMSAHAY എന്ന അപ്ലിക്കേഷൻ ഏറ്റവും പുതിയതായി പ്രത്യേകം തയ്യാറാക്കി.
#GeMSAHAY സംരംഭം തടസ്സ രഹിതമായ ധനസഹായത്തിന് വഴിയൊരുക്കുന്നു. #GeM പ്ലാറ്റ്ഫോമിൽ ഒരു ഓർഡർ സ്വീകരിക്കുന്ന ഘട്ടത്തിൽ തന്നെ MSE-കൾക്ക് ഇപ്പോൾ വായ്പ ലഭിക്കും. എംഎസ്ഇകളുടെ പ്രവർത്തന മൂലധന ആവശ്യങ്ങൾ നിറവേറ്റുന്നതിന് ഇത് സഹായിക്കും.
വിൽപ്പനക്കാരെ ശാക്തീകരിക്കുന്നതിനായി, ആവശ്യങ്ങൾ അടിസ്ഥാനമാക്കിയുള്ള ഓഫ്ലൈൻ-ഓൺലൈൻ പരിശീലനങ്ങളും, വെബിനാറുകളും അവരുടെ ഭാഷയിൽ നൽകുന്നതിന് പ്രത്യേക പരിശീലന സംഘങ്ങളെ ജിഇഎം നിയോഗിച്ചിരിക്കുന്നു. പ്ലാറ്റ്ഫോം ഉപയോഗിക്കുന്നതിനുള്ള എല്ലാ പരിശീലന മാർഗ്ഗങ്ങളും അപ്ലോഡുചെയ്ത ഒരു പ്രത്യേക ഓൺലൈൻ പഠന മാനേജുമെന്റ് സിസ്റ്റം  പോർട്ടലും ഉണ്ട്. പ്ലാറ്റ്ഫോമിൽ പ്രവേശിക്കുന്ന ഏതുതരം വില്പനക്കാരനും സന്ദർഭത്തിന് അനുയോജ്യമായ വിർച്യുൽ അസിസ്റ്റന്റ് സഹായം, “GeMmy” ചാറ്റ് ബോട്ട് വഴി ലഭിക്കുന്നു.
RRTN/SKY
(Visitor Counter : 108
പ്രധാനമന്ത്രിയുടെ ഓഫീസ്
ബ്രഹ്മപുത്ര നദിക്ക് കീഴിൽ പ്രകൃതി വാതക പൈപ്പ് ലൈൻ നിർമ്മിക്കുന്ന വടക്കുകിഴക്കൻ ഗ്യാസ് ഗ്രിഡ് പദ്ധതിയെ പ്രധാനമന്ത്രി പ്രശംസിച്ചു
ബ്രഹ്മപുത്ര നദിക്ക് കീഴിൽ എച്ച്ഡിഡി രീതിയിലൂടെ 24 ഇഞ്ച് വ്യാസമുള്ള പ്രകൃതി വാതക പൈപ്പ് ലൈൻ നിർമ്മിക്കുന്ന വടക്കുകിഴക്കൻ ഗ്യാസ് ഗ്രിഡ് പദ്ധതിയുടെ പ്രധാന നാഴികക്കല്ലിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഏഷ്യയിലെ ഏറ്റവും ദൈർഘ്യമേറിയ ഹൈഡ്രോകാർബൺ പൈപ്പ് ലൈൻ നദി മുറിച്ചുകടക്കുന്നതിലും ലോകത്തിലെ ഏറ്റവും നീളം കൂടിയ രണ്ടാമത്തെ നദിയെന്ന റെക്കോഡും സ്ഥാപിച്ച പെട്രോളിയം പ്രകൃതി വാതക മന്ത്രാലയത്തിന്റെ ട്വീറ്റ് പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു:
"അനുകരണീയം "
-ND-
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് മൊത്തം 213.52 കോടി  ഡോസ് വാക്സിന്
കഴിഞ്ഞ 24 മണിക്കൂറിനിടെ 32,31,895 ഡോസ് വാക്സിനുകള് വിതരണം ചെയ്തു.
രാജ്യത്ത് നിലവില് ചികിത്സയിലുള്ളത് 53,974 പേര്
ചികിത്സയിലുള്ളത് 0.13 ശതമാനം പേര്
രോഗമുക്തി നിരക്ക് 98.69%
കഴിഞ്ഞ 24 മണിക്കൂറിനിടെ 7,034 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,38,80,464 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 5,910 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 88.73 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 2,27,313 പരിശോധനകള്.
ND
ആഭ്യന്തരകാര്യ മന്ത്രാലയം
എല്.ടി.ടി.ഇയ്ക്ക്മേലുള്ള നിരോധനം കേന്ദ്ര ഗവണ്മെന്റ്അഞ്ച്വര്ഷത്തേക്ക് കൂടി നീട്ടി
ലിബറേഷന്ടൈഗേഴ്സ്ഓഫ്തമിഴ്ഈഴം  സംഘടനയുടെമേലുള്ള നിരോധനം കേന്ദ്ര ഗവണ്മെന്റ്അഞ്ച്വര്ഷത്തേക്ക് കൂടി നീട്ടി. 1967-ലെ നിയമവിരുദ്ധ പ്രവര്ത്തന  നിയമ പ്രകാരമാണ്നിരോധനം നീട്ടിയിട്ടുള്ളത്. ഇത്സംബന്ധിച്ച വിജ്ഞാപനം കേന്ദ്ര ഗവണ്മെന്റ്പുറപ്പെടുവിച്ചു.
ഇന്ത്യയുടെഅഖണ്ഡതയ്ക്കും പരമാധികാരത്തിനും ഭംഗംവരുത്തുന്നതരത്തിലുള്ള അക്രമാസക്ത പ്രവര്ത്തനങ്ങള് തുടരുകയുംശക്തമായഇന്ത്യാ വിരുദ്ധ നിലപാട്കൈക്കൊള്ളുകയുംചെയ്യുന്നഎല്.ടി.ടി.ഇഇന്ത്യക്കാരുടെസുരക്ഷയ്ക്ക് കനത്ത ഭീഷണിഉയര്ത്തുന്നതിനാലാണ് നിരോധനം ദീര്ഘിപ്പിക്കുന്നതെന്ന്വിജ്ഞാപനത്തില്പറയുന്നു.
UM/ND MRD- 284